Желанието за развитие е залегнало в мечтите на американците
още от основаването на великата ни нация.
Видяхме невъзможното и го направихме възможно.
Но между нас има хора, които се опитват да ни дърпат назад.
Те подцениха нас, нашето упорство и решителност
и желанието ни да устремим взор към небесата и да не поглеждаме назад.
След една от най-сензационните победи на кандидат за президент...
...наречен "Съюз Марс-7".
Договорът ще сложи край на съперничеството и недоверието.
"Хелиос" загуби антимонополното дело, заведено от "Ексон", "Шел" и "Халибъртън".
Да видя парите!
Президентът Уилсън се закле и започна втори мандат.
Републиканката е първият хомосексуален на поста.
Шефът на "Хелиос" Ричард Хилиард нарече техните плазмени двигатели "революционни",
тъй като мисиите вече няма да чакат така наречения "прозорец за Марс".
Оцелелите се върнаха на Земята след повече от година на Марс.
Джун-Гил, първият човек на Марс, поздрави ликуващите тълпи.
Ли прекара месеци сам на Марс след аварийно кацане.
Лунният апартамент ви очаква. На Луната бе открит първият хотел.
Джеймс Стивънс свидетелства срещу обвиняемите.
Той сключи споразумение с прокуратурата.
Комедията на Ей Би Си "Елън"...
Днес Уилсън подписа приобщаващия закон, легализиращ еднополовите бракове.
На екран излезе "Надпреварата за Марс"
с Клинт Истууд като Ед Болдуин и Джейда Пинкет като Даниел Пул.
Нов пробив в производството на Марс
ще позволи добива на алуминий от марсианската повърхност.
Наречен "наследникът на "Конкорд",
самолетът достига ниска околоземна орбита и съкращава пътуването.
Режисьорът Стенли Кубрик почина в Англия на 70 години.
Автобиографията на изпълнителния директор Илай Хобсън
описва как е спасил "Крайслер", залагайки на бума на електромобилите.
СТАЧКА НА РАБОТНИЦИТЕ НА ЛУНАТА
"Проблем 2000" вся хаос в земната орбита.
Часовниците на борда на Международния космодрум се нулираха.
Огън!
Всички се питат дали вицепрезидентът Буш ще успее да запази коалицията на Уилсън.
Ал Гор победи Джордж Буш в оспорвана изборна надпревара
и стана 42-рият президент на Съединените щати.
УИЛСЪН СКЛЮЧВА БРАК
Тази вечер в Рияд цари хаос.
Бунтовници превзеха ключови сгради в столицата на Саудитска Арабия.
"Сем. Осбърн" и "Лунни миньори" са първопроходци на телевизия от нов тип.
Нарича се "риалити" и доминира нощните рейтинги.
Гласността и перестройката преобразиха
някога мрачната руска столица в град на светлината.
Съюзът между Гор и съветския лидер не показва признаци на забавяне.
На прага на новото десетилетие
разширяващото се сътрудничество между САЩ и СССР на Земята и на Марс
вдъхва нов оптимизъм на народите по света.
Тази вечер мога гордо да заявя, че Студената война приключи.
Хората, които смятахме за врагове, станаха наши приятели
и пред нас се открива нова епоха на мир и благоденствие.
Командир Питърс, според датчиците температурите отново са номинални.
Ако пак започнат да се повишават, ме уведомете незабавно.
"Рейнджър-1", тук "Долината на щастието". Докладвайте.
Тук "Рейнджър-1".
На 200 метра от Кронос сме, условията за наблюдение са добри.
Гледката е великолепна.
Всички системи са изправни. - Прието. Захарова, готови сме.
Командире, екипите докладват за завършена проверка. Кузнецов е готов.
Отлично. Предни двигатели изключени.
Дано не се надуе много. - Не знам как се побира в скафандъра.
Как е отвън, Григорий?
Не съм виждал по-красиво нещо.
Тихо, да не те чуе жена ти.
Не забравяй, че сега си там вместо мен само защото изтегли две дами.
Да, но вече трябва да си свикнал да си втори, Едуард.
Полека, Григорий. Аз съм на пулта, не забравяй.
Хубаво е да си шеф на базата. Записваш се за която мисия пожелаеш.
Това е дълга и легендарна традиция в семейство Болдуин.
"Рейнджър-1", започнете приближаване към Кронос.
Летателната проверка е завършена. Имате разрешение за потегляне.
Успех, полковник.
Куз, ще влезем ли в историята? - Готов съм, приятелю.
Започвам отделяне от "Рейнджър-1".
Днес всички пишем история.
За първи път човек ще стъпи на астероид.
Съветски космонавт на американски кораб
със скафандър, произведен от частна компания.
РОСКОСМОС
Това е плодът на нашия съюз за Марс.
Напълно съм съгласен, Ленара.
Днес, заедно с партньорите ни в Москва, "Хелиос",
както и с останалите нации в "Съюз M-7",
правим следващата крачка към самоподдържаща се колония на Марс.
След като "Рейнджър-1" притегли Кронос в орбита около Марс
и започнем да добиваме ценните му ресурси,
"Долината на щастието" ще продължи да се развива.
Днес приветстваме 21-ви век и началото на нова епоха,
която нямаше да бъде възможна без усилията на всички вас.
Без саможертвите и изключителната работа, която свърши всеки един от вас.
Дори и ти, Дан.
Г-це Хюс, с Ленара няма да ви пречим повече, оставяме ви да работите.
Благодаря, администратор Хобсън. Хайде, хора, съсредоточете се.
Внимавай разходът на гориво да е в предвидените рамки.
Следя го внимателно.
Провери телеметрията на двигателя. - Разбрано.
Звездно градче, Хюстън, как e управлението на стабилизиращата платформа?
Дистанционното управление е възстановено.
Полковник Кузнецов започва отделяне.
Куз, ще влезем ли в историята? - Готов съм.
Започвам отделяне от "Рейнджър-1".
Разстояние - 101 метра.
Скорост - 3,2.
Относителната странична скорост е в норма.
Започни приближаване. - Прието, започвам.
Три метра до контакта.
Контакт.
ГЛАСНОСТ
ПРЕОБРАЗУВАНЕ НА МЕРНИ ЕДИНИЦИ
Днес има и нещо допълнително. - Не, благодаря.
Как така не искате, сега ги извадих от фурната.
Благодаря.
Престани да се оплакваш, вредно е за здравето.
Със здравето съм добре. Безпокои ме Горбачов.
Пак нов данък и цените растат ежедневно.
Белязания се мисли за западняк. Трябва да се заеме с вътрешните проблеми.
Млад си, не помниш колко по-зле беше,
иначе нямаше да се оплакваш. Сега сме много по-добре.
Вече не продавам само един вестник.
Добро утро, Артьом. - Здравей, миличка.
Благодаря.
До утре. - Довиждане.
КОСМОНАВТЪТ КУЗНЕЦОВ СТАНА ПЪРВИЯТ, КАЦНАЛ НА АСТЕРОИД
БАТЪН РУЖ, ЛУИЗИАНА
МАЙЛС РЕМОНТ НА ОХЛАДИТЕЛНИ И ОТОПЛИТЕЛНИ УРЕДИ
Тате!
Здравей, миличка, дай да те гушна. Стискаш ме!
Здрасти, Сар.
Майлс, какво правиш тук?
Извинявай. Бързам, на събеседване съм.
Да си виждала хубавата ми риза? У нас я няма.
Сигурно е в някой от кашоните в гаража. Ако искаш, виж.
До после? - Добре.
Чао, Сар. - Чао.
Майлс. - Да.
Още не си подписал документите.
Не намирам това нещо. - Документите ли?
Не, проклетата риза.
Сигурно е в кашона, в който търсиш.
Няма я. - Обеща да ги подпишеш.
Не, казах, че ще ги прегледам.
Манди, трябва ми малко време.
Ако ме вземат, пак ще имаме пари
и всичко ще е като преди. Ще се изнесеш от баща си.
Ще наемем къща като предишната. - Стига!
Това не ти е ключ, който да щракнеш и всичко да се оправи.
Защо не намирам проклетата риза?
Благодаря. Много благодаря.
За какво е събеседването? - Няма да повярваш.
Олеле. Това изражение ми е познато.
Кое? - Миналия път, когато го видях,
се набутахме с шампоани за три бона.
Вината не беше моя. Имаше спад в пазара на продукти за лична хигиена.
А и сега е друго.
Помниш ли Кал от нефтената платформа? Видяхме се сутринта. Познай къде работи.
ИСКАТЕ ЛИ ДА РАБОТИТЕ НА ЛУНАТА?
Ще ходи на Луната?
Каза, че търсят хора като нас, с опит на нефтени платформи.
Не е ли яко? Ще работя нещо, за което не съм и мечтал.
Представяш ли си ме на Луната? - Всъщност не.
По-добре свиквай, защото явно търсят точно хора като нас.
Сондиране, изграждане на минни шахти, мащабни строителни проекти.
От пет години не си бил на платформа.
Два месеца обучение и четири работа. Също като на платформа.
Просто... По-добре недей да храниш големи надежди.
Не смяташ, че ще ме вземат? - Не е това.
Знам колко тежко го преживяваш, ако не се получи.
Ще се получи. Ще ме вземат, Манди.
Не и с тази измачкана риза. - По дяволите.
Свали я, ще донеса ютията.
Честит рожден ден, скъпа Ейвъри!
Лельо Даниел, може ли парчето със замъка?
Дадено. - Кой друг иска парче?
Аз! - И аз искам!
Виж я - пърха от щастие.
Сигурно. След като изяде толкова захар. - Защо според теб си вземам второ парче?
Как си? За мен рождените дни са трудни.
Добре съм. С всяка година става по-лесно.
Но много ти благодаря, че дойде. Ейвъри го оценява, както и аз.
Не бих го пропуснала.
Ейвъри, остави го!
От тук няма да ме чуе.
Ейвъри!
Знам, че няма да те има още два месеца, но нямаме търпение да се прибереш.
Стаята ти те очаква. Алекс много се радва.
Алекс, ще кажеш ли "здрасти" на дядо? - Да. Здрасти, дядо!
Поздрави Ед, Олга.
Дано този път си дойдеш, за да върна майката на Алексей в Омск.
Хубаво, обичам те.
Завинаги.
Командир Болдуин, екип 1 започва монтиране на котви и въжета.
Спряхме въртенето на астероида. Започваме да монтираме котви и въжета.
Приближавам точка на закотвяне 36.
Опънът е добре. На мястото съм.
Ще я закачим за въжето. Монтирахме втора котва.
Вкарвам котвата.
Влезе плътно. Пази се, натискам спусъка.
"Рейнджър", тук екип 1, котва 36 е монтирана.
Свързваме въже с котва 36.
Готово. Монтаж - завършен.
Местим се на точка 37. - Прието, точка 37.
Греда 42 е почти готова. Още два болта и минаваме към 43.
Свързваме захранващ конектор 037.
Захващаме щифтовете.
Да, всичко е наред. Продължаваме. Имаме захранване.
Затягам болта.
Едно, две, три, четири, пет завъртания.
Сигурно е яко да летиш така, свободен.
Свободен, дръжки! Предпочитам да съм вързан за нещо солидно.
"Хелиос 2", тук Кузнецов. Забързайте се.
Разбрано.
Другарят Сталин сигурно е доволен.
Няма севернокорейци, които да му крадат славата.
За него - славата, а за нас - бачкането.
Стига да си получим бонуса, му отстъпвам цялата слава.
Ако не довършим тая проклетия, няма бонус.
Местим се на точка 38.
Прието, точка 38.
Разбрано, екип 2.
Действайте с лебедката.
Хубаво е, че доведе сина си точно днес.
Държи се отвратително. Предпочита да играе видеоигри вкъщи.
Сега може и да е така, но ще запомни този ден завинаги.
Още помня първия път, когато баща ми ме заведе
да ми покаже конвейера, как работи всичко отначало докрай.
Естествено, повече ме интересуваха автоматите за напитки.
Но все пак останах впечатлен да видя баща си в стихията му.
Как всички работници създават нещо заедно.
Изпитах някаква гордост.
Пък и не ходих на училище, което си беше още един плюс.
Да, и моят затова се съгласи.
Ще му дойде умът. Както стана с мен.
Е, докато връзват скалата, ме чака седмичната среща за бюджета.
Няма само астронавтите да се забавляват.
Хюстън, актуализация за реактивния двигател.
Готови за прием на данни. - "Рейнджър-1", готови сме.
Всички въжета са здраво закрепени.
Включваме йонните транспортни двигатели на 20% мощност
и започваме придвижването на астероида Кронос към орбитата на Марс.
Дръжте се здраво, започва се.
Леле майко!
"Рейнджър-1", тук база, как е ускорението?
Кривата е по средата. Номинална стойност.
ЧОВЕШКИ РЕСУРСИ
Добър ден. Имам събеседване.
Попълнете формуляра и го донесете, благодаря.
ЗАЯВЛЕНИЕ ЗА КАНДИДАТСТВАНЕ ЗА РАБОТА
ОБРАЗОВАНИЕ
ДЪРЖАВЕН УНИВЕРСИТЕТ НА ЛУИЗИАНА
Кал Харис ви препоръча горещо. Каза, че имате голям опит на платформи.
С него сте работили на "Брус II"? - Изкарах девет години на това чудовище.
Най-хубавите в живота ми. - Доста ваши колеги кандидатстват.
Признавам, стана трудно, когато затвориха всички платформи.
Имам работа,
но да работя на Луната, ще промени живота на семейството ми.
Завършили сте университета във Флорида? Давайте, "Семиноли"!
Да. Точно така, във Флорида.
Брат ми беше випуск 1992 г. А вие? - 1989 г.
В кое общежитие?
В кое ли? Ами Том, аз...
По-добре питайте в кое не съм бил.
В Талахаси е пълно с красиви жени. - Да, разбирам.
Майлс, имате квалификацията и опита
и след обучението ще се справите. - Радвам се да го чуя, Том.
След интензивния курс на обучение ще ви намерим място
през лятото на 2005 г. - След две години?
Съжалявам, това е първият свободен период. Хора от цял свят се редят на опашка.
Особено след популярността на "Лунни миньори".
Г-н Гамън, не мога да чакам толкова. Работата ми трябва сега.
Няма ли нещо, което бих могъл да правя?
Не искам да загубя семейството си.
Тази работа много ще ми оправи нещата, ако ме разбирате.
Съжалявам, Майлс, но няма как да ви сложа по-напред в списъка.
Да, разбирам.
Освен ако...
Мога да ви вмъкна в екип за Марс.
Марс ли? - По-дългосрочно е. Минимум две години.
Малцина се навиват за толкова дълго, затова и заплащането е по-голямо.
ЗАПИШИ СЕ
Проявявате ли интерес?
Разходът на гориво е в норма.
Въжетата държат. - Системи в норма.
Вибрации с допустими отклонения. - Няма опасност за въжетата.
Загуба на опън.
Сигнал за прекомерна тяга на двигателите.
И при мен. Има повишен разход на гориво.
Командир Болдуин, и ние виждаме същото.
Губим опъна на седмо въже. Това предизвиква нестабилност.
Може ли да отпуснеш при нас? - Опитвам се.
База, астероидът става нестабилен. Изключвам йонните двигатели.
Прието, изчакваме.
Минавам на ръчно управление. Дано намаля клатенето.
Загуба на опън.
Клатенето се засилва. - Въжетата се разхлабват.
Ще се отскубне!
Аварийно разкачване.
Щом горивото на "Рейнджър" падне на 20%, ми кажете. Без гориво ще загазят здравата.
Разходът е много висок.
Тангаж и рискаене - над пет градуса отклонение.
Управлението на височината влошава вибрациите.
Изключим ли тягата, ще започнем падане.
Куз, какви ги вършиш? - Връщам се да изпъна въжетата.
Рисковано е. - Знам, но имаме ли избор?
Добре. Имаш 30 минути.
После прекратявам, гледай да се прибереш. - Разбрано.
База, извършваме аварийно излизане, за да закрепим астероида.
Не, "Рейнджър-1", прекратете.
Всички да останат на кораба, докато преценим ситуацията.
Командире, връзката е лоша, не ви разбрах.
Паркър, ти къде? - Нямаш кислород, нито време да заредиш.
Ще стане по-бързо с двама. - Добре.
Какво правиш? Питърс би отбой. Не сме обучени за такива операции.
Ако не закараме астероида до Марс, няма бонус.
Парите ми трябват. - А аз те мислех за герой.
Има ги всякакви.
Григорий, клатенето се усилва. Докъде сте?
На гредата откъм кораба сме и се движим към платформата.
Паркър, стигнем ли до основата на гредата,
ще включа пак лебедка номер четири и ще изпъна въжето.
Ти ще изпъваш с лебедка номер две. - Разбрано.
Боже! Цялата конструкция се огъва!
"Рейнджър-1", има структурна повреда на гредите.
Паркър, махни се от там! - Опитвам се.
Ще се откъсне!
Паркър! Премести се!
Паркър, пази се! Дръпни се от там!
Григорий, Паркър, чувате ли ме? Докладвайте.
"Рейнджър", Паркър е мъртъв.
Върни се в шлюза. Ще разкачим астероида.
Конструкцията затисна крака ми.
Можеш ли да се измъкнеш? - Не.
Започнете аварийно разкачване.
Щом Куз се върне, разкачвам проклетата скала.
Томи, помогни ми да облека скафандъра. Излизам. Заеми мястото ми.
Не бива.
Не. Вече е късно.
Няма време. Разкачи цялата конструкция.
Няма, Григорий. - Корабът е по-важен.
Няма да загубя още един човек! Идвам. - Едуард, чуй ме.
Скафандърът ми е пробит. Кислородът ми свършва.
Направи каквото трябва или всички ще умрат.
Опасност от сблъсък.
ОПАСНО СБЛИЖАВАНЕ
Опасност от сблъсък.
Сбогом, приятелю. Кажи на жена ми и дъщеря ми, че ги обичам.
Сбогом, приятелю.
ПРЕТОВАРВАНЕ НА ВЪЖЕТАТА
Структурна повреда на едната греда. "Рейнджър-1" може да загуби височина.
Да чуя цифри. - Ела с мен.
Паркър, стигнем ли до основата,
ще включа пак лебедка номер четири и ще изпъна въжето.
"Рейнджър-1", включвам резервна честота.
Алейда. Отговорник тяга! Пусни диагностика на "Рейнджър-1".
Да се уверим, че двигателите не са засегнати.
Ей сега идвам. Изпрати данните.
Къде отиваш?
Алейда. Алейда!
Ще го сипем в тази купичка.
И само трябва да добавим вода. Точно така. - Ти донеси водата.
Сместа ще сипем тук. - Добре.
Мило. - Сега тук ли?
Ела да видиш нещо.
В ден, който трябваше да отбележи върха на човешките постижения,
светът научава трагична новина.
Съвместната мисия на M-7 за изтеглянето на астероид до Марс се е провалила.
Руският герой Григорий Кузнецов и още един човек са загинали.
Кузнецов е известен като първия руснак, стъпил на Марс
заедно с вече пенсионирания командир на НАСА Даниел Пул.
Вече се проверява как се е стигнало до този трагичен обрат.
Получаваме противоречиви данни от НАСА какво точно се е объркало.
Кузнецов бе първият руснак на Марс и бе награден с орден "Ленин".
Той бе уважаван както в СССР, така и в цял свят.
Дори в САЩ, където шефът на НАСА Илай Хобсън направи изявление.
Всички в Хюстън сме съкрушени.
Държим контакт с партньорите ни в "Роскосмос".
"Роскосмос", слушам ви.
Здравейте, пак е Маргарет Ренълдс.
Опитвам се да се свържа с директор Катиш.
Тя получи всичките ви съобщения.
Искам да говоря с нея само за пет минути.
Не разбирам защо не ме свързвате.
Ще ви се обади, когато може. Благодаря ви.
...оцени високо Кузнецов за вярната служба на родината и обеща,
че целият инженерен екип в Звездното градче
ще анализира всеки детайл от мисията "Кронос".
Когато са будни, са дяволчета, а когато спят - ангелчета.
Погледни я.
Още помня как я държах така и главичката й се побираше в дланта ми.
Когато работеше на "Брус II" за дълги периоди от време,
двете със Сара
понякога се преструвахме, че просто си на палатка в задния двор.
Толкова ме беше страх да не ти се случи нещо в морето,
далеч от всичко.
Далеч от помощ.
А тогава беше само на 150 км от тук.
Марс е...
На 233 милиона километра.
Знам.
Хората, които загинаха днес, също са имали семейства.
И тези семейства никога повече няма да ги видят.
Просто... Не отивай, Майлс.
Всичко ще е наред. Обещавам.
Това не означава, че пак ще се съберем. - Да.
Маргарет Ренълдс.
Трябва да говоря с директор Катиш.
Тя не е тук. - Говорите английски.
И френски, немски и италиански. Да ви покажа ли дипломите си?
Бих искала да видя директора.
Ще ви изслушаме на редовната ви среща след девет дни.
На първата ми обещаха консултации по всички космически въпроси,
но само ме държите на дистанция.
Искам да узная причината за инцидента и как е реагирал екипажът, за да помогна.
Вече почти десет години не ръководите НАСА.
Повечето технологии от онова време са остарели.
Какво точно можете да предложите, с което да не можем да се справим и сами?
Във вашия случай - почти всичко.
Благодаря ви, че дойдохте. Моля ви, не идвайте отново без покана.
СЕДМИЦА ПО-КЪСНО
Здрасти, хлапе. Дано с Алекс сте добре.
Не ни беше лесно тези два дни в Космоса.
Загубата на Григорий беше много тежка.
Бяхме се сближили.
КУЗНЕЦОВ
Забраниха всякакви мисии до астероиди, докато комисията за Марс изготви доклад,
и изглежда ще изпратят нов командир, който да стегне редиците.
Все още не знам кой е, но май е най-добре да остана още малко.
Татко. - Не е хубаво да си тръгвам сега.
Аз съм командирът и всички тук разчитат на мен.
Просто трябва да се погрижа да има плавен преход.
Обещавам да се прибера веднага щом новият командир свикне.
Съжалявам.
Ще се чуем скоро. Обичам те.
Какво каза дядо? - Миличък.
Дядо ти още не може да се върне.
Трябва да остане на Марс още малко, но обеща, че ще се върне много скоро.
Нали? - Обеща.
Каква полза от обещанията му?
Обеща да се върне през 98-ма, през 99-та, през 2001-ва.
Няма да се върне. - Олга, не пред Алекс!
Повече няма да си мълча. Той е егоист.
КОСМИЧЕСКИ ЦЕНТЪР "МОЛИ КОБ", НАСА
Господине, тя е тук.
Администратор Хобсън? - Наричайте ме Илай.
Благодаря, че се отзовахте толкова бързо. За мен е голяма чест.
Заповядайте.
Ботушите ми. - Момент на гордост за САЩ.
И за целия свят. Какво пътуване.
Когато за пръв път дойдохте в НАСА, мислили ли сте,
че ще станете първата американка, стъпила на Марс?
Помня само, че кацнах по задник.
Защо искахте да ме видите?
Да. Както сигурно сте чули,
спряхме програмата за добив от астероиди, докато не разберем какво се е случило.
Да, чух. - Подготвяме доклад. Руснаците също.
Но със сигурност знаем, че са взети определени решения
непосредствено преди инцидента.
Нарушени са протоколи и оставането на полковник Питърс
на поста командир на базата вече е неприемливо.
Лесно е да се обвини началникът. - Това изисква постът му.
Да поеме отговорност, ако нещо се обърка. Вие го знаете най-добре.
Затова бих искал да заемете мястото му.
Нали сега руснаците поемат командването?
Тъй като Питърс не изкара мандата си, ще ни позволят да го сменим с американец.
Вече не работя за НАСА. - Знам, че искам много.
Избрахте личния живот пред кариерата, възхищавам ви се.
След "Крайслер" и аз трябваше да спра.
Но когато президентът Гор ме покани да служа на родината,
реших, че трябва да изпълня дълга си. - Като орежете бюджета на НАСА с 20%?
Когато дойдох, над 60% от проектите надхвърляха бюджета или изоставаха.
Да вземем добива от астероиди още преди това фиаско.
Чух, че е бил пълен хаос. - Но най-сетне пое в правилната посока.
Нациите от M-7 хвърлиха несметни суми за изграждането на "Долината на щастието"
за програмата за добив и очакват възвръщаемост на инвестицията.
Но след инцидента и всички въпроси, които той повдигна,
президентът е на косъм да прекрати целия проект.
Невероятно късогледа позиция.
Да се откажем, след като свършихме толкова работа?
Знам. Затова искам да отидете там и да обърнете нещата.
Не съм била на Марс от седем години.
Много се е променило. - Да, но хората ви уважават.
Дават ви за пример. Американци, руснаци, дори севернокорейци.
Познавате Космоса. Знаете какви са клопките.
И всички ще ви слушат.
Особено Ед Болдуин.
Той не слуша никого. - Именно. Това е сериозен проблем.
Той е командир там от дълго време, може да се каже, че е закостенял.
Наистина ви разбирам, Илай. И ви желая всичко най-добро.
Съжалявам.
Не мога да започна отначало.
Този път приехте поканата ми за разговор.
Явно нещо се е променило.
Куз ми беше приятел.
Много се сближихме през онези 15 месеца.
А Ед се превърна
в развалина след случилото се с Карън.
Но Куз беше моята опора. Жива съм благодарение на него.
Дори не мога да си представя колко тежко ви е било.
Деветимата сте рискували живота си в изследването на Марс.
Но всичко това
ще е било напразно,
ако не вкараме нещата в релси, и то веднага.
Не, чакай, мои са.
Искаш ли? Не знам дали да ти дам.
Сама си ги вземи.
Грабвайте раниците, тръгваме.
И няма да пускате музика. - Добре.
Може ли да слушаме музика? Хауард Стърн ми писна.
Аз какво казах?
Алейда, от работата звънят.
НАСА
ЧЕТИРИ ПРОПУСНАТИ ОБАЖДАНИЯ
Добре ли си? - Да, добре съм.
Днес ще работя от вкъщи. - Ние тръгваме. До довечера.
Обичам те. - И аз - теб.
Татко, хайде.
Идват от север.
Долитат тук през зимата.
Разбирам ги.
Наричат се северни червенушки.
Търпеливи са.
Знаят, че почвата трябва да омекне, за да цъфнат цветята.
Познаваме ли се? - Аз ви познавам.
Коя сте вие? - Жена, която се грижи за интересите ви.
Съветвам ви да не мътите водата в Звездното градче.
Сега е зима, г-це Мадисън.
Но скоро ще дойде пролетта.
Бъдете търпелива като тези приятелчета.
Я, кой решил да ни удостои с малко внимание!
Не е честно. Как може да се разхубавяваш с възрастта?
Ела тук. Здрасти, капитане.
Какво е това?
Уилям Джоузеф Тайлър! - Това дребосъче ли?
Роб най-сетне реши да ти предложи брак?
Опитва се. - Много се радвам за вас.
Наистина, честито.
А кога ще е сватбата?
Идната пролет. Запиши си. - Ще го запомня.
Разбрах, че се справяш блестящо
в отдела за астронавти. - Следиш ме, а?
За да знам, че е имало полза от уроците ми.
И още как.
Какво те води в НАСА?
Хобсън. Иска пак да отида в "Долината на щастието".
Да сменя Питърс. - Сериозно?
И какво?
Казах, че ще помисля.
Ще им бъдеш много полезна там. Хаосът е пълен.
Предполагам. Но не знам.
Да се върна в Космоса след всичко, което се случи с Дани накрая.
Не знам дали ще мога.
Вината не беше твоя, капитане.
Бъди сигурна. Всички го знаем.
Нямаше друг избор. Направи каквото трябваше, за да ни спасиш.
Непрекъснато си го повтарям от седем години насам.
Не ми помага да спя по-спокойно.
Забрави миналото и се върни на работа. Ще ти се отрази добре.
Работата е там, че не можеш да забравиш.
Хората, които си наранил, които си загубил.
Където и да отидеш, те са пред очите ти.
"През бляскавата порта, където ангели ни чакат."
Пак ще се видим, капитане. Или пък не.
"ЮНИТИ"
Включваме плазмения двигател и изстрелваме ракетата към Марс
след пет, четири, три, две, едно.
Превод на субтитрите Живко Тодоров